Enschede
Store norske leksikon,Geografi,Verdens geografi,Europa,Nederlands geografi
Enschede er en by i Nederland, den er største by i provinsen Overijssel. Byen ligger ved Twentekanalen, like ved grensa mot Tyskland, og har 159 732 innbyggere (2017).
Enschede var inntil rundt 1960 sentrum for bomullsindustrien i Nederland, denne industrien er nå forsvunnet. Industrien som nå finnes i byen omfatter blant annet produksjon av metallvarer, gummivarer og bildekk.Byen har teknisk universitet og tekstilteknisk skole, samt Rijksmuseum Twente med samlinger av nederlandske mestere. Byen ble sterkt skadet under andre verdenskrig, og er senere bygd opp igjen i moderne arkitektur. Den er blitt en utpreget studentby med et livlig uteliv rundt torget. Les mer i Store norske leksikon Nederland Nederlands geografi Nederlands historie